ביולי 2007 מועצת המנהיגות היהודית בבריטניה, יחד עם קבוצות יהודיות אחרות בבריטניה, הודיעו כי מצעד הצדעה לישראל בריטי יתקיים במרכז לונדון ובמנצ'סטר ב-29 ביוני 2008, כחלק מחגיגות ה-60 להקמתה של המדינה ישראל. אירועים אלה משכו מעל 45,000 איש לשני אירועים מקבילים של תהלוכות רחוב, שאחריהם באו עצרות באוויר הפתוח בכיכר טרפלגר שבלונדון והיטון פארק במנצ'סטר.
במאי 2015, חמישה חברי הכנסת (אברהם נגוסה, יואב בן צור, רויטל סויד, קסניה סבטלובה ואופיר אקוניס) צעדו בצעדה ה-51 של ניו יורק יחד עם נציגים של ארגונים פרו-ישראלים מכל רחבי ארצות הברית. אקוניס הוביל את המצעד עם ראש עיריית ניו יורק ביל דה בלאזיו. כ-30,000 צועדים לקחו חלק במצעד.
עיר מדינה
וירונרים
ספר נצחון ישן
מועצת ה-400
הנס אנוקסן
הנס אנוקסן (Hans Enoksen, נולד ב-7 באוגוסט 1956)) הוא פוליטיקאי גרינלנדי. שימש כראש ממשלת גרינלנד השלישי בשנים 2002–2009.
חייו.
אנוקסן הוא יליד איטישׂק, גרינלנד וחבר הפרלמנט של גרינלנד החל מ-1995. הוא היה שר הדיג, הציד וההתנחלויות ויו"ר מפלגת סיומוט החל משנת 2001. הוא נבחר לתפקיד ראש ממשלת גרינלנד ב-14 בדצמבר 2002 לאחר שמפלגתו זכתה ב-28 אחוזים מהקולות, מה שהספיק לה לנצח.
הוא הפסיד בבחירות של שנת 2009 ופרש מתפקידו כיושב ראש מפלגת סיומוט. בשנת 2014 הקים את מפלגת נאלראק.
אנוקסן דובר גרינלנדית בלבד.
עונת 1979/1980 ב-NBA
עונת 1979/1980 היא העונה ה-34 של ליגת ה-NBA. העונה הסתיימה עם זכייתה ה-14 של לוס אנג'לס לייקרס בתואר האליפות, לאחר שבסדרת הגמר ניצחה את פילדלפיה 76' בתוצאה 2–4. מג'יק ג'ונסון, בעונת הרוקי שלו, זכה בתואר ה-MVP של סדרת הגמר לאחר שהעמיד בסדרה ממוצעים של 21.5 נקודות, 11.2 ריבאונדים ו-8.7 אסיסטים למשחק. בתואר ה-MVP של העונה הסדירה זכה בפעם השישית כרים עבדול-ג'באר, גם כן שחקן הלייקרס, שקלע 24.8 נקודות והוריד 10.8 ריבאונדים למשחק לאורך העונה והוביל את קבוצתו למאזן הטוב במערב (60-22).
עונה זו נחשבת בעיני רבים כתחילתו של הכדורסל המודרני - המאופיין במשחק מהיר ומהנה לצפייה - בעקבות כניסתם לליגה של שניים מגדולי השחקנים בתולדות ה-NBA - מג'יק ג'ונסון ולארי בירד. בירד אמנם נבחר כבר בדראפט 1978, אך חתם בבוסטון סלטיקס, שבחרה אותו בדראפט, רק בעונת 1979/80. ג'ונסון ובירד נודעו ביריבות הגדולה ביניהם, שהחלה עוד כאשר נפגשו בגמר טורניר אליפות המכללות ב-1979, ונמשכה כשהשניים הובילו את קבוצותיהם פעם-אחר-פעם להתמודדויות בסדרת הגמר של ה-NBA. הצטרפותם לליגה תרמה רבות לצמיחה בפופולריות של ליגת ה-NBA: לאחר עשור בו סבלה הליגה מרמת עניין נמוכה ומירידה באחוזי הרייטינג, צמח דור אוהדים חדש בעקבות הגעתם לליגה והיריבות שהתפתחה ביניהם. גורם נוסף שהגביר את הפופולריות של הליגה בעונה זו הוא הוספת קשת השלוש שהייתה נהוגה בליגת ה-ABA, במטרה לעזור לשחקנים הנמוכים לקלוע יותר, לרווח את משחק ההגנה ולעודד משחק מהנה יותר לצפייה. ב-12 באוקטובר 1979 קלע כריס פורד מהסלטיקס את השלשה הראשונה בתולדות ה-NBA, בניצחון קבוצתו על יוסטון רוקטס.
בתחילת העונה עברה קבוצת "ניו אורלינס ג'אז" לסולט לייק סיטי שבמדינת יוטה, ושינתה את שמה ליוטה ג'אז.
דראפט 1979.
בדראפט ה-NBA, שהתקיים ב-25 ביוני 1979 בעיר ניו יורק, נבחרו בסך הכול 202 שחקנים, מתוכם 55 שיחקו ב-NBA. במקום הראשון בדראפט בחרה לוס אנג'לס לייקרס את מג'יק ג'ונסון מאוניברסיטת המדינה של מישיגן. בסיום העונה הפך ג'ונסון לרוקי הראשון שזוכה בתואר ה-MVP של סדרת הגמר, ולאורך הקריירה הוא זכה בחמש אליפויות, שלוש בחירות ל-MVP של העונה הסדירה, שלוש בחירות ל-MVP של סדרת הגמר ו-12 בחירות למשחק האולסטאר. על הישגיו נבחר ג'ונסון לרשימת 50 השחקנים הגדולים בתולדות ה-NBA בשנת 1996, ולחבר היכל התהילה של הכדורסל בשנת 2002. בהמשך הדראפט נבחרו עוד שבעה שחקני אולסטאר מלבד ג'ונסון: ביל קרטרייט (בחירה שלישית), סידני מונקריף (5), קלווין נאט (8), ג'ים פקסון (12), ביל למביר (65), ג'יימס דונלדסון (73) ומארק איטון, הבחירה ה-107, שנבחר שוב בדראפט 1982. כמו כן נבחר בבחירה ה-68 הכדורסלן היווני ניקוס גאליס, אך פציעה במחנה האימונים שבטרום העונה מנעה ממנו לקבל חוזה בבוסטון סלטיקס שבחרה בו. גאליס מעולם לא שיחק ב-NBA, אך הוא עשה קריירה ענפה ביוון במהלכה זכה בשמונה אליפויות יוון ושבעה גביעי הליגה היוונית. לאחר פרישתו נבחר גאליס להיכל התהילה של פיב"א. בתואר רוקי העונה זכה לארי בירד, שנבחר בדראפט 1978 אך הצטרף לליגה רק בעונה זו ולכן נחשב לרוקי. בעונתו הראשונה בליגה רשם בירד ממוצעים של 21.3 נקודות, 10.4 ריבאונדים ו-4.5 אסיסטים.
להלן רשימת נבחרי הסיבוב הראשון (מתוך עשרה סיבובים):
אולסטאר.
משחק האולסטאר בעונה זו נערך ב-3 בפברואר 1980 בלנדאובר שבמרילנד.
המאמנים במשחק היו בילי קנינגהם מפילדלפיה 76' ולני וילקינס מסיאטל סופרסוניקס. חמישיית המזרח כללה את אדי ג'ונסון, ג'ורג' גרווין, ג'וליוס אירווינג, ג'ון דרו ומוזס מלון, וחמישיית המערב כללה את וורלד בי פרי, מג'יק ג'ונסון, מרכוס ג'ונסון, אדריאן דאנטלי וכרים עבדול-ג'באר. במשחק עצמו ניצחה קבוצת המזרח בתוצאה 136–144 אחרי הארכה, ובתואר ה-MVP של משחק האולסטאר זכה ג'ורג' גרווין שקלע 34 נקודות.
פלייאוף 1980.
בפלייאוף זה, שתי המדורגות הראשונות בכל אזור (מזרח ומערב) שובצו ישירות בסיבוב השני, בעוד המדורגות 3–6 שיחקו ביניהן בסדרות של הטוב משלושה משחקים.
סגל האלופה, לוס אנג'לס לייקרס: מג'יק ג'ונסון, כרים עבדול-ג'באר, ג'מאל וילקס, נורם ניקסון, מייקל קופר, ג'ים צ'ונס, ספנסר הייווד, מארק לנדסברגר, בראד הולנד, מרטי ביירנס ובוץ' בירד.מאמן ראשי: פול וסטהד.
אלקה האמונד
אלקה האמונד (Aleqa Hammond, נולדה ב-23 בספטמבר 1965) היא פוליטיקאית גרינלנדית וחברת הפרלמנט הדני. הייתה האישה הראשונה לכהן כראש ממשלת גרינלנד, לאחר שמפלגתה, סיומוט, ניצחה בבחירות הכלליות בגרינלנד 2013. כמו כן היא כיהנה גם כחברה ב"פולקטינג הדני "(פרלמנט), בה שימשה כיו"ר ועדת גרינלנד.
בשנת 2014 היא התפטרה מתפקידה כראש הממשלה ומהנהגת המפלגה, בעקבות ניצול לרעה של כספי ציבור. המונד, שהנהיגה את ממשלת המדינה האוטונומית, השתמשה על פי הדיווחים ביותר מ -100,000 קרונות של כספי ציבור לשהייה במלונות וכרטיסי טיסה וכן בדברים אחרים לבני משפחתה. היא הודתה כי השתמש בכספים עבור עלויות כאלה, אך אמרה כי מדובר בשגיאות חשבונאיות ולא בשימוש לרעה מכוון. לקח לה יותר משנה להחזיר הכספים, ועדיין לא חשפה מדוע ההחזר התפרש על פני כל כך הרבה זמן לעשות זאת.
אולפני פוקס
מדד תל אביב טק-עילית
מדד תל אביב טק-עילית הוא מדד המייצג את השינוי המצרפי של מחיריהן של המניות הכלולות במדד מדד תל אביב בלוטק ששווי השוק שלהן הוא לפחות 75 מיליון ש"ח.
משקלן היחסי של המניות במדד מתעדכן מדי יום על פי שווי השוק שלהן בטרם פתיחת יום המסחר. ערך המדד מחושב ומפורסם על ידי הבורסה בזמן המסחר מדי 15 שניות. הרכב המדד מתעדכן פעמיים בשנה: ב-15 ביוני וב-15 בדצמבר.
היסטוריה.
בראשית ספטמבר 2012 מינה יו"ר רשות ניירות ערך שמואל האוזר ועדה לקידום השקעות בחברות ציבוריות הפועלות בתחום המחקר והפיתוח (מו"פ), במטרה לתמוך בחברות הפועלות בתחום זה ולסייע להן בגיוס הון.
הוועדה הגישה דו"ח ביניים ב-4 ביוני 2013, ואת המלצותיה הסופיות ב-21 בינואר 2014. אחת מהמלצות הוועדה הייתה כי הבורסה תיצור מדד חדש בשם "טק עילית" שיכלול את מניותיהן של חברות ההיי-טק הנסחרות בבורסה בעלות שווי של 400 מיליון ש"ח, וכן יתאפשר לחברות היי-טק שטרם נסחרות בבורסה והוגדרו כ"חברות מטרה" להיכלל במדד בתנאי ששווי השוק שלהן אינו פחות מ-200 מיליון ש"ח לאחר ההנפקה.
בעקבות המלצות הוועדה, הושק מדד תל אביב טק-עילית ב-11 במאי 2014. מדד הבסיס במועד ההשקה היה זהה למדד הבסיס של מדד ת"א בלוטק-50 (שכחודש לאחר מכן שונה שמו למדד תל אביב בלוטק) באותו מועד.
עוף הפיל
סיפור לפני שינה
פרוטרייניזם
אירוויזיון הילדים 2011
אירוויזיון הילדים 2011 היא ההפקה התשיעית של אירוויזיון הילדים שנערכה בארמניה, בירוואן אחרי הניצחון של ארמניה באירוויזיון הילדים 2010 ב-3 בדצמבר 2011. בתחרות השתתפו 13 מדינות, המדינה הזוכה הייתה גאורגיה עם השיר "Candy Music" ("מוזיקת הממתקים"). זו הייתה הפעם השנייה שגאורגיה זכתה במקום הראשון באירוויזיון הילדים, הפעם בפער נקודות קטן, הפרש של 5 נקודות בלבד מהולנד שזכתה במקום השני.
פורמט.
שינוי חוקים.
בשנה זו הוחלט שההצבעה תחל לאחר השיר הראשון ולא כמו בשנים הקודמות בזמן ביצוע השירים.
בנוסף הוחלט שזמרים שהתחרו בשנה הקודמות יכולים לחזור להשתתף עקב בקשה של המשלחת הרוסית ששלחה בשנה זו ובשנה שאחריה אומנים שהשתתפו בעבר בתחרות.
הלוגו.
הלוגו נוצר על ידי צוותי של רשות השידור הארמנית, איגוד השידור האירופי והסטודיו של אנטון ברנוב הבלארוסי והוצג לראשונה ב-15 ביולי 2011, צורת הר שבלוגו רומזת להר אררט שהארמנים רואים בו סמל שלהם.
לפי סיסטה באקר הלוגו והמוטו מייצגים את השאיפה של המתמודדים להציג לפסגה.
ירחמיאל וויינגארטן
נואבה חרוסלן
נואבה חרוסלן (בספרדית: Nueva Jerusalén, מילולית: "ירושלים החדשה"), הידועה גם בשם לה ארמיטה (בספרדית: La Ermita), היא עיירה במועצה האזורית טוריקטו במדינת מיצ'ואקאן במקסיקו. בעיירה מתגוררים 2,533 תושבים (נכון ל-2010).
היסטוריה.